
A.

História

Spoločnosť PREMETAL MON, s.r.o. (ďalej len Spoločnosť) bola založená 6.5.1997 a do obchodného registra bola zapísaná 25.9.1997 (Obchodný register Okresného súdu Prešov , oddiel s.r.o., vložka: 10626/P), pod obchodným menom PREMETAL MON, s.r.o. Identifikačné číslo organizácie (IČO) je 36449750. 

Spoločnosť je právnym nástupcom v dôsledku zlúčenia, od 16.1.2013 so spoločnosťou PREMETAL, s.r.o., Bardejovská 42, Prešov. 

[bookmark: _Toc530739898]Informácie o spoločníkoch účtovnej jednotky

         Ing. Peter Leššo                                                 46.472,00	       33,333	             33,33
         
          Spolu:                       	                   139.416,00               100	              100


Informácie o spoločnosti

Spoločnosť bola založená v roku 1997 a pôsobí na tuzemskom, aj zahraničnom  trhu (hlavne v Českej republike).  Od svojho založenia si spoločnosť stabilne udržiava svoje postavenie v oblasti pôsobenia na trhu svojich produktov.
Hlavné výrobné zameranie – strojárenská výroba, zameraná na výrobu dopravníkov, prvkov spádovej dopravy a pomocných oceľových konštrukcií využívaných na manipuláciu so sypkými a kusovými materiálmi, ako aj dodávka a montáž komplexných riešení so skladovaním, čistením, sušením a expedovaním zrnín. 
Spoločnosť neidentifikovala žiadne špecifické významné riziká a neistoty, okrem všeobecne známych rizík podnikania alebo prípadných udalosti vyššej moci. 

Spoločnosť svojou výrobnou činnosťou nemá významný vplyv na životné prostredie, nevypúšťa exhaláty do vzduchu ani nevytvára znečistenie vody, či nebezpečné odpady. 
Je prevádzkovateľom malého zdroja znečisťovania ovzdušia a platí ročný poplatok za znečistenie ovzdušia. 
Naše výrobky podliehajú stálemu vývoju a skvalitňovaniu, podľa požiadaviek zákazníkov.
Aby sme si udržali vysokú kvalitu, potrebujeme zamestnávať kvalifikovaný personál, ktorý si starostlivo vyberáme, potrebujeme kvalitné strojné vybavenie, ale aj vytvárať dobré pracovné prostredie. 




Spoločnosť udržiava zamestnanosť  29 pracovníkov a prispieva tým k lokálnej zamestnanosti. 
V roku 2024 sme nadviazali spoluprácu s učňovskou školou – Stredná odborná škola technická Volgogradská 1, Prešov, v ktorej sme pokračovali aj v roku 2025.  Žiaci danej školy vykonávajú prax v priestoroch našej firmy a veríme, že takto si dokážeme sami pripraviť nových odborníkov pre výrobu nášho portfólia. 
 

Všeobecné trhové podmienky

Vývoj výnosov firmy ovplyvňuje jednak globálny ekonomický vývoj a taktiež vývoj v obore podnikania. Veľký vplyv na našu výrobnú produkciu má hlavne situácia v agrosektore, kde výraznou hnacou silou pre investície je stav prípravy a čerpania eurofondov v gescií  Pôdohospodárskej platobnej agentúry (PPA).
Pokles ekonomickej aktivity globálne alebo regionálne, vyúsťuje do všeobecného poklesu dopytu po rôznych produktoch. 
Významné zmeny v  technológiách môžu taktiež spôsobiť pokles dopytu po našich výrobkoch.

Firma PREMETAL MON, s.r.o. nemá uzavreté žiadne dlhodobé kontrakty zaisťujúce predaj, či montáž našich produktov.

Nové technológie a rozvoj produktov

PREMETAL MON, s.r.o. sa snaží patriť medzi spoločnosti, ktoré si  na trhu udržia prvenstvo v kvalite svojich výrobkov, preto sme v roku 2025 uviedli do prevádzky  vysekávacie zariadenie v kombinácií s laserovým rezaním s napojením na skladový systém, ktorým sme nahradili vo výrobe  2 ks vysekávacie strojov EUROMAC, tabuľové nožnice a z časti aj plazmové rezacie zariadenie. 
Ďalšou obrovskou výhodou je skladový systém, na ktorý je napojený stroj a ktorý umožňuje automatizované naskladnenie plechov do skladových regálov a následne podľa požiadavky stroja prísun plechov zo skladu do stroja na vysekanie / rezanie a po ukončení práce naskladnenie polotovarov späť do skladu. 
Zavedením daného stroja do výroby by sme mali výrazne znížiť náklady vo výrobe aj na pracovnú silu. 


Konkurencieschopnosť

Keďže na trhu je veľká konkurencieschopnosť vo výrobe daných produktov, našou istotou je zabezpečiť vysokú kvalitu našich výrobkov a služieb poskytnutých naším zákazníkom. 

Ceny našich výrobkov  sú pod tlakom hlavne vyplývajúcim zo silnejúcej konkurencie a zdražovaním jednotlivých komponentov a očakáva sa že tento trend bude pokračovať.

Vzťahy so zákazníkmi

Našimi zákazníkmi sú spravidla stabilný odberatelia, odoberajúci naše výrobky, u ktorých robíme servisné práce na nami dodanej technológií, ale ja nový zákazníci.

Finančné riziká

Spoločnosť nepoužíva finančné nástroje (napr. prevoditeľné cenné papiere, finančné rozdielové zmluvy, deriváty) podľa zákona č. 566/2001 Z. z. o cenných papieroch v znení neskorších predpisov, preto nemá povinnosť uviesť špecifické informácie o metódach riadenia rizík. 

Odberateľské riziká

Pri vytváraní nových dodávateľsko-odberateľských vzťahov PREMETAL MON, s.r.o., z dôvodu opatrnosti, používame zálohové platby a postupujeme v súlade s pravidlami riadenia pri uzatváraní obchodných vzťahov vrátane preverenia zákazníka vo verejne dostupných registroch (portál finančnej správy, EPI monitoring a recenzie o danej firme atď.). 
 
Finančné ukazovatele

Ukazovateľ Výsledok hospodárenia pred zdanením za účtovné obdobie od 1.1.2025 do 31.12.2025 sa znížil  na hodnotu 1.226.040,- € (za účtovné obdobie od 1.1.2024 do 31.12.2024 to bolo 1.682.047,- €), zníženie zisku nie je výrazné, spôsobili to investičné práce v rámci výrobnej haly, počas ktorých bola výroba obmedzená. 
 
Vo finančnej oblasti spoločnosť dosiahla zisk, ktorý tvoria: kurzový zisk, úroky z peňažných prostriedkov na termínovaných účtov a výnosy z krátkodobého finančného majetku.

Ukazovateľ celkových krátkodobých záväzkov sa k 31.12.2025 znížil na hodnotu 1.147.234,- € 
(k 31.12.2024 mal hodnotu 3.219.257,- €).
Krátkodobé pohľadávky sú vyššie, ako záväzky o 479.970,- € (k 31.12.2024 boli vyššie o 565.786,-€). 

Udalosti osobitného významu, ktoré nastali po skončení účtovného obdobia, za ktoré sa zostavuje výročná správa

Po 31. decembri 2025 nenastali žiadne udalosti, ktoré majú významný vplyv na verné zobrazenie skutočností, ktoré sú predmetom účtovníctva.

C.

Predpokladaný budúci vývoj činnosti účtovnej jednotky

V účtovnom období roku 2026 bude kladený dôraz na stabilizáciu spoločnosti a  optimalizáciu procesov. Očakávame výraznejší pokles tržieb v roku 2026 z dôvodu ukončenia realizácie zákaziek podporených z eurofondov vrámci rozpočtového obdobia Programu rozvoja vidieka SR 2014 – 2022 a nespustenia výziev pre programové obdobie 2023 - 2027  v rámci Spoločnej poľnohospodárskej politiky (SPP).

D.

Náklady na činnosť v oblasti výskumu a vývoja

V spoločnosti nepôsobí oddelenie zaoberajúce sa výskumom a vývojom. 


E.

Údaje o vlastných akciách a iných podieloch

Spoločnosť nevlastní vlastné akcie ani žiadne obchodné podiely v iných subjektoch.


F.

Návrh na rozdelenie zisku alebo vyrovnanie straty

[bookmark: _GoBack]O rozdelení výsledku hospodárenia za účtovné obdobie od 1. januára 2025 do 31. decembra 2025 vo výške  922.061,- €, rozhodlo valné zhromaždenie, zo dňa 22.6.2026 aby bol preúčtovaný na záväzky voči spoločníkom za rok 2025 v rovnakom pomere. 

G.

Organizačné zložky v zahraničí

Účtovná jednotka nemá žiadne organizačné zložky v zahraničí.

